ddrg/super_eurlex huggingface dataset:
RÅDETS AFGØRELSE af 6. oktober 1997 om beskikkelse af et medlem af og en suppleant til Regionsudvalget (97/657/EF)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 198 A,

under henvisning til Rådets afgørelse 94/65/EF af 26. januar 1994 (1) og 95/15/EF af 23. januar 1995 (2) om beskikkelse af medlemmerne af og suppleanterne til Regionsudvalget,

i betragtning af, at en plads som medlem af ovennævnte udvalg er blevet ledig, efter at Leonidas Kouris er trådt tilbage som medlem, hvilket Rådet blev underrettet om den 1. september 1997, og at en plads som suppleant er blevet ledig, efter at Evangelos Kouloumbis er trådt tilbage som suppleant, hvilket Rådet blev underrettet om den 24. september 1997;

under henvisning til indstillingen fra den græske regering -

TRUFFET FØLGENDE AFGØRELSE:

Eneste artikel

Evangelos Kouloumbis beskikkes som medlem af Regionsudvalget som efterfølger for Leonidas Kouris, og Panaghiotis Rigas beskikkes som suppleant til Regionsudvalget som efterfølger for Evangelos Kouloumbis for den resterende del af disses mandatperiode, dvs. indtil den 25. januar 1998.

Udfærdiget i Luxembourg, den 6. oktober 1997.

På Rådets vegne

J. POOS

Formand

(1) EFT L 31 af 4. 2. 1994, s. 29.

(2) EFT L 25 af 2. 2. 1995, s. 20.
KOMMISSIONENS BESLUTNING af 29. september 1997 om ændring af beslutning 97/85/EF om anerkendelse af, at produktionen af visse kvalitetsvine fra bestemte dyrkningsområder i Spanien på grund af disse vines kvalitative egenskaber langtfra er tilstrækkelig til at dække efterspørgslen (Kun den spanske tekst er autentisk) (97/665/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1417/97 (2), særlig artikel 6, stk. 4, og

ud fra følgende betragtninger:

Efter artikel 6, stk. 1, i forordning (EØF) nr. 822/87 er enhver nyplantning af vinstokke forbudt indtil den 31. august 1998; i denne bestemmelse er det dog fastsat, at medlemsstaterne for vinproduktionsårene 1996/97 og 1997/98 kan meddele tilladelse til nyplantninger på arealer bestemt til fremstilling af:

- kvalitetsvine fra bestemte dyrkningsområder (kvbd) og

- bordvine, der er benævnt med en af følgende betegnelser: »Landwein«, »vin de pays«, »indicazione geografica tipica«, »vino de la tierra«, »vinho regional«, »regional wine«, osv.,

for hvilke Kommissionen har anerkendt, at produktionen på grund af deres kvalitative egenskaber langtfra er tilstrækkelig til at dække efterspørgslen;

den 3. december 1996 indgav den spanske regering en ansøgning om anvendelse af denne bestemmelse for visse kvbd; som følge af denne ansøgning vedtog Kommissionen beslutning 97/85/EF (3), den 9. januar 1997;

der blev indgivet en ny ansøgning den 26. juni 1997 om 245 ha; denne ansøgning supplerer de samlede tilladelser til disponible nyplantninger;

gennemgangen af disse ansøgninger fører til den konstatering, at de pågældende kvbd opfylder de krævede betingelser; den grænse på 3 615 ha, der er fastsat i forordning (EØF) nr. 822/87, er ikke overskredet;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Vin -

VEDTAGET FØLGENDE BESLUTNING:

Artikel 1

Bilaget til beslutning 97/85/EF affattes som angivet til nærværende beslutning.

Artikel 2

Denne beslutning er rettet til Kongeriget Spanien.

Udfærdiget i Bruxelles, den 29. september 1997.

På Kommissionens vegne

Franz FISCHLER

Medlem af Kommissionen

(1) EFT L 84 af 27. 3. 1987, s. 1.

(2) EFT L 196 af 24. 7. 1997, s. 10.

(3) EFT L 27 af 30. 1. 1997, s. 35.

BILAG

>TABELPOSITION>
KOMMISSIONENS BESLUTNING af 1. oktober 1997 om Fællesskabets tilskud til udryddelse af Newcastle disease i Tyskland (Kun den tyske udgave er autentisk) (97/659/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 3, stk. 3, og artikel 4, stk. 2, og

ud fra følgende betragtninger:

Der udbrød 28 tilfælde af Newcastle disease i Tyskland i 1995; disse sygdomsudbrud er en alvorlig fare for Fællesskabets fjerkræ, og for at bidrage til udryddelsen af sygdommen hurtigst muligt har Fællesskabet mulighed for at kompensere for tabene;

så snart forekomsten af Newcastle disease i Tyskland blev officielt bekræftet, traf de nationale myndigheder passende foranstaltninger, der omfattede de foranstaltninger, der er anført i artikel 3, stk. 2, i beslutning 90/424/EØF; sådanne foranstaltninger blev meddelt af Tyskland;

betingelserne for Fællesskabets medfinansiering er opfyldt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Tyskland kan opnå EF-tilskud til dækning af omkostninger ved udbrud af Newcastle disease, der indtrådte i 1995. Fællesskabets tilskud andrager:

- 50 % af Tysklands udgifter til kompensering af ejeren for slagtning og destruktion af fjerkræ og fjerkræprodukter

- 50 % af Tysklands udgifter til rensning og desinfektion af bedrifter og anlæg.

- 50 % af Tysklands udgifter til kompensering af ejeren for destruktion af inficeret foder og inficerede anlæg.

Artikel 2

1. Fællesskabets tilskud ydes, når der er fremlagt støttebilag.

2. Tyskland fremsender de i stk. 1 omhandlede støttebilag senest tre måneder fra meddelelsen af nærværende beslutning.

Artikel 3

Denne beslutning er rettet til Forbundsrepublikken Tyskland.

Udfærdiget i Bruxelles, den 1. oktober 1997.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 19.

(2) EFT L 168 af 2. 7. 1994, s. 31.
KOMMISSIONENS BESLUTNING af 29. september 1997 om ændring af beslutning 97/280/EF om anerkendelse af, at produktionen af visse kvalitetsvine fra bestemte dyrkningsområder i Østrig på grund af disse vines kvalitative egenskaber langtfra er tilstrækkelig til at dække efterspørgslen (Kun den tyske tekst er autentisk) (97/654/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1417/97 (2), særlig artikel 6, stk. 4, og

ud fra følgende betragtninger:

Efter artikel 6, stk. 1, i forordning (EØF) nr. 822/87 er enhver nyplantning af vinstokke forbudt indtil den 31. august 1998; i denne bestemmelse er det dog fastsat, at medlemsstaterne for vinproduktionsårene 1996/97 og 1997/98 kan meddele tilladelse til nyplantninger på arealer bestemt til fremstilling af:

- kvalitetsvine fra bestemte dyrkningsområder (kvbd) og

- bordvine, der er benævnt med en af følgende betegnelser: »Landwein«, »vin de pays«, »indicazione geografica tipica«, »vino de la tierra«, »vinho regional«, »regional wine« osv.,

for hvilke Kommissionen har anerkendt, at produktionen på grund af deres kvalitative egenskaber langtfra er tilstrækkelig til at dække efterspørgslen;

den 6. december 1996, den 22. januar 1997 og den 10. marts 1997 indgav Østrig ansøgninger om anvendelse af denne bestemmelse for visse dyrkningsområder; som følge af disse ansøgninger vedtog Kommissionen beslutning 97/280/EF (3) den 17. april 1997;

der blev indgivet en ny ansøgning den 8. juli 1997 om 82 ha; denne ansøgning supplerer de samlede tilladelser til disponible nyplantninger;

gennemgangen af sidstnævnte ansøgning fører til den konstatering, at de pågældende kvbd opfylder de krævede betingelser; den grænse på 139 ha, der er fastsat i forordning (EØF) nr. 822/87, er ikke overskredet;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Vin -

VEDTAGET FØLGENDE BESLUTNING:

Artikel 1

Bilaget til beslutning 97/280/EF affattes som angivet i bilaget til nærværende beslutning.

Artikel 2

Denne beslutning er rettet til Republikken Østrig.

Udfærdiget i Bruxelles, den 29. september 1997.

På Kommissionens vegne

Franz FISCHLER

Medlem af Kommissionen

(1) EFT L 84 af 27. 3. 1987, s. 1.

(2) EFT L 196 af 24. 7. 1997, s. 10.

(3) EFT L 112 af 29. 4. 1997, s. 54.

BILAG

>TABELPOSITION>
KOMMISSIONENS BESLUTNING af 6. november 1997 om ændring af beslutning 97/296/EF om listen over tredjelande, hvorfra det er tilladt at indføre fiskerivarer til konsum (EØS-relevant tekst) (97/758/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), senest ændret ved beslutning 97/34/EF (2), særlig artikel 2, stk. 2, og

ud fra følgende betragtninger:

Listen over tredjelande, hvorfra det er tilladt at indføre fiskerivarer til konsum, er fastsat ved Kommissionens beslutning 97/296/EF (3), senest ændret ved beslutning 97/564/EF (4);

der er ved Kommissionens beslutning 97/757/EF (5) fastsat særlige betingelser for import af fiskerivarer og akvakulturprodukter med oprindelse i Madagaskar;

Madagaskar bør derfor tilføjes på listen over tredjelande, hvorfra det er tilladt at indføre fiskerivarer;

i artikel 3, stk. 4, litra b), i Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (6) er det fastsat, at toskallede bløddyr inden forarbejdning skal opfylde betingelserne i direktiv 91/492/EØF; listen over tredjelande, der opfylder betingelserne i direktiv 91/492/EØF, gælder derfor også for indførsel af forarbejdede toskallede bløddyr, pighuder, sækdyr og havsnegle;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 97/296/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 6. november 1997.

På Kommissionens vegne

Franz FISCHLER

Medlem af Kommissionen

(1) EFT L 243 af 11. 10. 1995, s. 17.

(2) EFT L 13 af 16. 1. 1997, s. 33.

(3) EFT L 122 af 14. 5. 1997, s. 21.

(4) EFT L 232 af 23. 8. 1997, s. 13.

(5) Se side 33 i denne Tidende.

(6) EFT L 268 af 24. 9. 1991, s. 15.

BILAG

»BILAG

Liste over tredjelande, hvorfra det er tilladt at indføre fiskerivarer uanset under hvilken form til konsum

I. Tredjelande, der er omfattet af en særlig beslutning i henhold til Rådets direktiv 91/493/EØF

Sydafrika

Albanien

Argentina

Australien

Brasilien

Canada

Chile

Colombia

Sydkorea

Côte d'Ivoire

Ecuador

Gambia

Færøerne

Indonesien

Japan

Madagaskar

Malaysia

Marokko

Mauretanien

New Zealand

Peru

Filippinerne

Rusland

Senegal

Singapore

Taiwan

Thailand

Uruguay

II. Tredjelande, der opfylder betingelserne i artikel 2, stk. 2, i Rådets beslutning 95/408/EF

Bangladesh

Belize

Kina

Costa Rica

Kroatien

Cuba

USA

Falklandsøerne

Grønland

Guatemala

Honduras

Indien

Fiji

Maldiverne

Mexico

Namibia

Polen

Panama

Seychellerne

Slovenien

Schweiz

Surinam

Togo

Tunesien

Tyrkiet

Vietnam

Venezuela«
KOMMISSIONENS BESLUTNING af 3. november 1997 om ændring af visse oplysninger i listen i bilaget til forordning (EØF) nr. 55/87 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (97/755/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3094/86 af 7. oktober 1986 om fastlæggelse af tekniske foranstaltninger til bevarelse af fiskeressourcerne (1), senest ændret ved forordning (EF) nr. 3071/95 (2),

under henvisning til Kommissionens forordning (EØF) nr. 55/87 af 30. december 1986 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (3), senest ændret ved forordning (EF) nr. 3410/93 (4), særlig artikel 3, og

ud fra følgende betragtning:

Myndighederne i de berørte medlemsstater har anmodet om at få ændret oplysningerne i den liste, der er omhandlet i artikel 9, stk. 3, litra b), i forordning (EØF) nr. 3094/86; anmodningerne indeholder alle fornødne oplysninger til begrundelse for anmodningerne i henhold til artikel 3 i forordning (EØF) nr. 55/87; disse oplysninger er blevet vurderet, og Kommissionen har fastslået, at de opfylder ovennævnte bestemmelse; oplysningerne i listen i bilaget til nævnte forordning bør derfor ændres -

VEDTAGET FØLGENDE BESLUTNING:

Artikel 1

Oplysningerne i listen i bilaget til forordning (EØF) nr. 55/87 ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 3. november 1997.

På Kommissionens vegne

Emma BONINO

Medlem af Kommissionen

(1) EFT L 288 af 11. 10. 1986, s. 1.

(2) EFT L 329 af 30. 12. 1995, s. 14.

(3) EFT L 8 af 10. 1. 1987, s. 1.

(4) EFT L 310 af 14. 12. 1993, s. 27.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>

>TABELPOSITION>
RÅDETS AFGØRELSE af 10. november 1997 om indgåelse af aftalen om videnskabeligt og teknologisk samarbejde mellem Det Europæiske Fællesskab og Den Sydafrikanske Republik (97/763/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 130 M i sammenhæng med artikel 228, stk. 2, første punktum, og artikel 228, stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Fællesskabet og Sydafrika gennemfører særlige programmer for forskning og teknologisk udvikling (FUT) på områder af fælles interesse;

på grundlag af tidligere erfaringer har begge parter udtrykt ønske om at etablere mere dybtgående og bredere rammer for gennemførelsen af det videnskabelige og teknologiske samarbejde;

denne aftale om videnskabeligt og teknologisk samarbejde er et led i det bredere samarbejde mellem Fællesskabet og dets medlemsstater på den ene side og Sydafrika på den anden side;

ved afgørelse af 22. januar 1996 bemyndigede Rådet Kommissionen til at føre forhandlinger om en aftale om videnskabeligt og teknologisk samarbejde mellem Fællesskabet og Den Sydafrikanske Republik;

ved afgørelse af 5. december 1996 vedtog Rådet, at aftalen om videnskabeligt og teknologisk samarbejde skulle undertegnes på Fællesskabets vegne;

nævnte aftale blev undertegnet den 5. december 1996;

nævnte aftale bør godkendes -

TRUFFET FØLGENDE AFGØRELSE:

Artikel 1

Aftalen om videnskabeligt og teknologisk samarbejde mellem Det Europæiske Fællesskab og Den Sydafrikanske Republik godkendes hermed på Fællesskabets vegne.

Teksten til aftalen er knyttet til denne afgørelse.

Artikel 2

I overensstemmelse med aftalens artikel 11 giver Rådets formand meddelelse om, at de procedurer, der er nødvendige, for at aftalen kan træde i kraft, er gennemført for Fællesskabets vedkommende.

Udfærdiget i Bruxelles, den 10. november 1997.

På Rådets vegne

E. HENNICOT-SCHOEPGES

Formand

(1) EFT C 134 af 29. 4. 1997, s. 7.

(2) EFT C 304 af 6. 10. 1997.
KOMMISSIONENS BESLUTNING af 24. oktober 1997 om EF-tilskud til driften af EF-referencelaboratoriet for klassisk svinepest, Hannover, Tyskland (97/749/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved Kommissionens beslutning 94/370/EF (2), særlig artikel 28, stk. 2, og

ud fra følgende betragtninger:

I bilag VI til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest (3), senest ændret ved akten vedrørende Østrigs, Finlands og Sveriges tiltrædelse, er Institut für Virologie der Tierärztlichen Hochschule, Hannover, Tyskland, udpeget som EF-referencelaboratorium for klassisk svinepest;

alle laboratoriets opgaver er anført i bilag VI til nævnte direktiv; EF-tilskuddet ydes på betingelse af, at laboratoriet varetager disse opgaver;

der bør ydes EF-tilskud til EF-referencelaboratoriet, så at det kan varetage nævnte opgaver;

af budgethensyn gives EF-tilskuddet for en periode på et år;

med henblik på kontrol bør artikel 8 og 9 i Rådets forordning (EØF) nr. 729/70 af 21. april 1970 om finansiering af den fælles landbrugspolitik (4), senest ændret ved forordning (EF) nr. 1287/95 (5), anvendes;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

EF yder tilskud til Tyskland med henblik på de opgaver, der skal varetages af EF-referencelaboratoriet for klassisk svinepest på Institut für Virologie der Tierärztlichen Hochschule, Hannover, Tyskland.

Artikel 2

Institut für Virologie der Tierärztlichen Hochschule, Hannover, Tyskland, varetager de opgaver, som artikel 1 henviser til. Bilag VI til direktiv 80/217/EØF anvendes.

Artikel 3

EF-tilskuddet fastsættes til højst 150 000 ECU for perioden fra 1. oktober 1997 til 30. september 1998.

Artikel 4

EF-tilskuddet ydes som følger:

- 70 % som forskud efter anmodning fra Tyskland

- restbeløbet mod fremlæggelse af tekniske og finansielle bilag. Bilagene forelægges inden den 1. december 1998.

Artikel 5

Artikel 8 og 9 i forordning (EØF) nr. 729/70 finder anvendelse med de fornødne ændringer.

Artikel 6

Denne beslutning er rettet til Forbundsrepublikken Tyskland.

Udfærdiget i Bruxelles, den 24. oktober 1997.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 19.

(2) EFT L 168 af 2. 7. 1994, s. 31.

(3) EFT L 47 af 21. 2. 1980, s. 11.

(4) EFT L 94 af 28. 4. 1970, s. 13.

(5) EFT L 125 af 8. 6. 1995, s. 1.
RÅDETS AFGØRELSE af 24. juli 1997 om indgåelse af en aftale i form af brevveksling mellem Det Europæiske Fællesskab og Den Russiske Føderation om indførelse af en ordning med dobbeltkontrol uden kvantitative lofter i forbindelse med udførsel fra Den Russiske Føderation til Det Europæiske Fællesskab af visse stålprodukter, der er omfattet af EF-traktaten og EKSF-traktaten (97/741/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Ved Rådets afgørelse 95/414/EF (1) og Kommissionens afgørelse 95/415/Euratom, EKSF (2) blev der indgået en interimsaftale om handel og handelsanliggender mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Den Russiske Føderation på den anden side (3), som trådte i kraft den 1. februar 1996; partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Den Russiske Føderation på den anden side, der blev undertegnet på Korfu den 24. juni 1994, erstatter interimsaftalen, når den træder i kraft;

Kommissionen har afsluttet forhandlingerne om en aftale i form af brevveksling mellem Det Europæiske Fællesskab og Den Russiske Føderation om indførelse af en ordning med dobbeltkontrol uden kvantitative lofter i forbindelse med udførsel fra Den Russiske Føderation til Det Europæiske Fællesskab af visse stålprodukter, der er omfattet af EF-traktaten og EKSF-traktaten -

TRUFFET FØLGENDE AFGØRELSE:

Eneste artikel

Aftalen i form af brevveksling mellem Det Europæiske Fællesskab og Den Russiske Føderation om indførelse af en ordning med dobbeltkontrol uden kvantitative lofter i forbindelse med udførsel fra Den Russiske Føderation til Det Europæiske Fællesskab af visse stålprodukter, der er omfattet af EF-traktaten og EKSF-traktaten, godkendes herved på Det Europæiske Fællesskabs vegne.

Teksten til aftalen er knyttet til denne afgørelse.

Udfærdiget i Bruxelles, den 24. juli 1997.

På Rådets vegne

M. FISCHBACH

Formand

(1) EFT L 247 af 13. 10. 1995, s. 1.

(2) EFT L 247 af 13. 10. 1995, s. 30.

(3) EFT L 247 af 13. 10. 1995, s. 2.
KOMMISSIONENS AFGØRELSE af 12. september 1997 om indgåelse af aftalen mellem Det Europæiske Kul- og Stålfællesskab og Den Russiske Føderation om handel med visse stålprodukter (97/742/EKSF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1,

efter høring af Det Rådgivende Udvalg for EKSF og efter enstemmig og samstemmende udtalelse fra Rådet, og

ud fra følgende betragtninger:

Efter afgørelse truffet af Rådet den 7. oktober 1996 indledte Kommissionen forhandlinger med Den Russiske Føderation, som udmundede i en aftale om handel med visse stålprodukter henhørende under traktaten om oprettelse af Det Europæiske Kul- og Stålfællesskab;

ved aftalen fastsættes der kvantitative lofter for overgangen til fri omsætning i Fællesskabet af visse stålprodukter i 1997-2001 i forbindelse med en gradvis liberalisering og udvikling af konkurrencevilkårene i Den Russiske Føderation, som giver anledning til fuldstændig afskaffelse af kvantitative restriktioner -

TRUFFET FØLGENDE AFGØRELSE:

Eneste artikel

1. Aftalen med Den Russiske Føderation om handel med visse stålprodukter godkendes på Det Europæiske Kul- og Stålfællesskabs vegne.

2. Teksten til aftalen er knyttet til denne afgørelse (1).

Udfærdiget i Bruxelles, den 12. september 1997.

På Kommissionens vegne

Leon BRITTAN

Næstformand

(1) Se side 52 i denne Tidende.
RÅDETS AFGØRELSE af 27. oktober 1997 om beskikkelse af et medlem af Det Økonomiske og Sociale Udvalg (97/743/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 194,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse 94/660/EF, Euratom af 26. september 1994 om beskikkelse af medlemmerne af Det Økonomiske og Sociale Udvalg for perioden fra den 21. september 1994 til den 20. september 1998 (1),

i betragtning af, at en plads som medlem af ovennævnte udvalg er blevet ledig, efter at Werner Löw er trådt tilbage, hvilket Rådet blev underrettet om den 14. maj 1997,

under henvisning til den kandidatliste, som den tyske regering har forelagt,

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Renate Hornung-Draus beskikkes som medlem af Det Økonomiske og Sociale Udvalg som efterfølger for Werner Löw for den resterende del af dennes mandatperiode, dvs. indtil den 20. september 1998.

Udfærdiget i Luxembourg, den 27. oktober 1997.

På Rådets vegne

R. GOEBBELS

Formand

(1) EFT L 257 af 5. 10. 1994, s. 20.